smcproject/ml-wiki-sentences huggingface dataset:
മട്ടാഞ്ചേരിയിലെ ജൂതപ്പള്ളിയിൽ ഈ ശാസനം ഇപ്പോഴും സൂക്ഷിച്ചിട്ടുണ്ട്.
2017 -ൽ ഇന്ത്യൻ പ്രധാനമന്ത്രി നരേന്ദ്ര മോദി ഇസ്രായേൽ സന്ദർശിച്ചപ്പോൾ അവിടുത്തെ പ്രധാനമന്ത്രി ബെഞ്ചമിൻ നെതന്യാഹുവിന് ജൂതശാസനത്തിന്റെ പകർപ്പ് സമ്മാനമായി നൽകിയിരുന്നു.
കൊടവലം ശാസനം
കാസർഗോഡ് ജില്ലയിലെ കാഞ്ഞങ്ങാടിനടുത്തുള്ള കൊടവലം വാമന ക്ഷേത്രത്തിൽ കൊത്തിവച്ചിട്ടുള്ള ശിലാലിഖിതമാണ് കൊടവലം ശാസനം.
എ.ഡി. 1020-ൽ ഭാസ്കര രവിവർമ്മൻ ഒന്നാമനാണ് ഇത് പുറത്തിറക്കിയത്.
കൊടവലം ഗ്രാമത്തിൽ നിന്നു പിരിച്ചെടുക്കുന്ന നികുതിയിൽ നിന്ന് മൂന്ന് കഴഞ്ച് സ്വർണ്ണം കൊടവലം ക്ഷേത്രത്തിന്റെ നടത്തിപ്പിനായി നൽകിക്കൊണ്ടുള്ള രാജകൽപ്പനയാണ് ഇതിലുള്ളത്.
ബ്രാഹ്മി ലിപിയിലുള്ള വട്ടെഴുത്തിലാണ് ശാസനം തയ്യാറാക്കിയിരിക്കുന്നത്.
1969-ൽ ചരിത്രകാരനായ എം.ജി.എസ്. നാരായണൻ കൊടവലം ക്ഷേത്രത്തിലെത്തി ഈ ശാസനം വായിച്ചെടുത്തു.
ഭാസ്കര രവിവർമ്മൻ സ്ഥാനമേറ്റ് 58-ആം വർഷത്തിലാണ് (എ.ഡി.1020) കൊടവലം ശാസനം പുറത്തിറക്കിയതെന്നാണ് എം.ജി.എസ്. നാരായണനും എം.ആർ. രാഘവ വാരിയരും അഭിപ്രായപ്പെടുന്നത്.
ചോള രാജാക്കന്മാരായ രാജരാജ ചോളന്റെയും രാജേന്ദ്ര ചോളന്റെയും ആക്രമണങ്ങൾക്കു മുമ്പിൽ ഭാസ്കര രവിവർമ്മനു പരാജയം സമ്മതിക്കേണ്ടി വന്നു.
എ.ഡി. 1018-ൽ രാജേന്ദ്ര ചോളൻ ഇദ്ദേഹത്തെ പരാജയപ്പെടുത്തുകയും കിരീടം അപഹരിച്ചുകൊണ്ടു പോവുകയും ചെയ്തു.
ഭാസ്കര രവിവർമ്മന്റെ പരാജയത്തോടെ കേരളത്തിലെ പെരുമാൾ വാഴ്ച അവസാനിച്ചു.
പരാജയത്തെത്തുടർന്ന് ഭാസ്കര രവി വർമ്മൻ തന്റെ രാജ്യത്തെ പലർക്കായി വീതം വച്ച ശേഷം ഇസ്ലാം മതം സ്വീകരിച്ച് അറേബ്യയിലേക്ക് പോയി എന്നൊരു ഐതിഹ്യമുണ്ട് .
ഈ കഥയെ ഏതെങ്കിലും സമകാലികരേഖയോ തെളിവോ സ്ഥിരീകരിക്കുന്നില്ല.
പ്രാചീന കാലത്തോ മധ്യകാലത്തോ കേരളം സന്ദർശിച്ചിട്ടുള്ള സഞ്ചാരികളാരും ഇക്കാര്യം സൂചിപ്പിച്ചിട്ടുമില്ല.
ഭാസ്കരാചാര്യൻ ഇംഗ്ലീഷ് വിലാസം https://ml.wikipedia.org/wiki/Bhaskara_I
ഭാരതത്തിലെ ഏറ്റവും പ്രശസ്തരായ ഗണിത ശാസ്ത്രജ്ഞന്മാരിൽ ഒരാളാണ് ഭാസ്കരൻ ഒന്നാമൻ.
പ്രശസ്തനായ ഒരു ജ്യോതിശാസ്ത്രജ്ഞനും കൂടി ആണദ്ദേഹം.
എ.ഡി. 600ലാണ് അദ്ദേഹം ജീവിച്ചിരുന്നതെന്ന് കരുതുന്നു.
ഭാസ്കരൻ ഒന്നാമൻ ത്രികോണമിതിക്ക് നൽകിയ സംഭാവനകൾ നിസ്തുലമാണ്.
90 ഡിഗ്രിക്ക് മുകളിലുള്ള കോണുകളുടെ സൈൻ വില കണ്ടുപിടിക്കാനുള്ള സമവാക്യം അദ്ദേഹം തയ്യാറാക്കിയിരുന്നു.
യുക്തിഭാഷ എന്ന ഗ്രന്ഥത്തിൽ സൈൻ(എ+ബി)യുടെ വിപുലീകരണവും കൊടുത്തിരുന്നു.
ആന്ധ്രാപ്രദേശിലെ വളഭി എന്ന സ്ഥലത്താണ് അദ്ദേഹത്തിന്റെ ജനനമെന്ന് കരുതപ്പെടുന്നു.
ആര്യഭടന്റെ ഗണിതസംഭാവനകളെ അടിസ്ഥാനമാക്കി അദ്ദേഹം രചിച്ച മഹാഭാസ്കരീയ, ലഘുഭാസ്കരീയ, ആര്യഭടീയഭാഷ്യ എന്നിവ ദക്ഷിണേന്ത്യയിൽ പരക്കെ പ്രചരിച്ചവയാണ്.
ഗണിത ജ്യോതിശാസ്ത്ര പഠനങ്ങളിൽ ഉപമാസമ്പുഷ്ടങ്ങളായ കവിതാശകലങ്ങൾ ചേർത്തതുവഴി പുതിയൊരു പാത വെട്ടിത്തെളിച്ച മഹാനാണദ്ദേഹം.
കാളിദാസന്റെ കവിത്വമുള്ള ശാസ്ത്രജ്ഞൻ എന്നാണ്‌ ഭാസ്കരാചാര്യൻ അറിയപ്പെടുന്നത്‌.
ഇദ്ദേഹത്തോടുള്ള ആദരസൂചകമായി ഇന്ത്യ രണ്ടാമത് വിക്ഷേപിച്ച കൃത്രിമോപഗ്രഹത്തിന്‌ ഭാസ്കര എന്നാണ്‌ പേര്‌ നൽകിയിരിക്കുന്നത്.
സ്വന്തം പുസ്തകമായ സിദ്ധാന്തശിരോമണിയിൽ എഴുതിയിട്ടുള്ള വിവരങ്ങളേ അദ്ദേഹത്തിനേ കുറിച്ചറിയുകയുള്ളു.
ശേ 1114 -ൽ ആണ്‌ ജനിച്ചതെന്ന് സിദ്ധാന്തശിരോമണിയിൽ നിന്ന് മനസ്സിലാക്കാം.
അച്ഛൻ മഹേശ്വരൻ ഒരു ജ്യോതിശാസ്ത്രപണ്ഡിതനായിരുന്നുവെന്നും, സഹ്യപർവതത്തിന്റെ താഴ്വരയിലുള്ള 'വിജ്ജഡവിടം' ആണ്‌ തന്റെ സ്വദേശം എന്നും അദ്ദേഹം സിദ്ധാന്തശിരോമണിയിലെ ഗോളാദ്ധ്യായത്തിൽ പറഞ്ഞിരിക്കുന്നു.
വിജ്ജഡവിടം എവിടെയാണന്നതു സംബന്ധിച്ച്‌ ഇന്നും തർക്കം നിലനിൽക്കുന്നുവെങ്കിലും, മദ്ധ്യകേരളം മുതൽ മംഗലാപുരം വരെയുള്ള പ്രദേശത്തിനിടക്കെവിടെയോ ആണെന്നാണ്‌ പൊതുവേ കരുതുന്നത്‌.
ഭാസ്കരാചാര്യന്റെ കൃതികൾക്ക്‌ കേരളത്തിലുണ്ടായിരുന്ന വമ്പിച്ച പ്രചാരവും ഈ വിശ്വാസത്തിനു ശക്തി പകരുന്നു. ' ഗാണ്ഡില്യ ഗോത്രക്കാരനാണ്‌ ' താനെന്നും അദ്ദേഹം പ്രസ്താവിച്ചിരിക്കുന്നു .
മഹാഭാസ്കരീയം , ലഘുഭാസ്കരീയം , ആര്യഭടീയഭാഷ്യം , സിദ്ധാന്തശിരോമണി , കരണകുതൂഹലം തുടങ്ങിയവയാണ്‌ ഭാസ്കരാചാര്യന്റെ പ്രധാന കൃതികൾ.
മഹാഭാസ്കരീയം ആര്യഭടന്റെ ആര്യഭടീയത്തിലെ മൂന്നാദ്ധ്യായങ്ങളുടെ വിസ്തരിച്ചുള്ള വ്യാഖ്യാനമാണ്‌.
ലഘുഭാസ്കരീയമാകട്ടെ മഹാഭാസ്കരീയത്തിന്റെ സംക്ഷിപ്തരൂപവും.
വ്യാഖ്യാനങ്ങളാണെങ്കിലും സമ്പൂർണ്ണ കൃതികളുടെ നിലയും വിലയും ഈ പുസ്തകങ്ങൾക്കുണ്ട്‌.
വളരെ ലളിതമാണ്‌ പ്രതിപാദനരീതി.
ഖഗോളശാസ്ത്രത്തിൽ ആര്യഭടന്റെ ആശയങ്ങളെ വികസിപ്പിക്കുകയാണിവയിൽ ചെയ്തിരിക്കുന്നത്‌.
ആര്യഭടീയഭാഷ്യമാകട്ടെ ആര്യഭടീയത്തിന്റെ സമ്പൂർണ്ണ വ്യാഖ്യാനവും.
കരണകുതൂഹലം ഗ്രഹചലനങ്ങളെ ആണ്‌ പ്രധാനമായും പഠിക്കുന്നത്‌.
തന്റെ അറുപത്തൊമ്പതാം വയസിലാണ്‌ കരണകുതൂഹലം രചിച്ചിരിക്കുന്നത്‌ എന്ന് അതിൽ രേഖപ്പെടുത്തിയിരിക്കുന്നു.
സിദ്ധാന്തശിരോമണിയിലെ ആദ്യഖണ്ഡങ്ങളായ ലീലാവതിയിലും ബീജഗണിതത്തിലും അന്നുവരെ വികസിച്ചിട്ടുള്ള ഗണിതവിജ്ഞാനം മുഴുവൻ ക്രോഡീകരിച്ചിരിക്കുന്നതായി കാണാം.
മറ്റൊരദ്ധ്യായമായ ഗോളാദ്ധ്യായത്തിൽ ഗോളതലക്ഷേത്രഗണിതവും ഗ്രഹഗണിതസിദ്ധാന്തങ്ങളും പഠനവിധേയമാക്കുന്നു.
ഗോളാദ്ധ്യായത്തിലെ പലപഠനങ്ങൾക്കും ലിയോനാർഡോ ഡാവിഞ്ചിയുടെ കണ്ടെത്തലുകളുമായി സാദൃശ്യമുണ്ട്‌ .
ലീലാവതി
ഭാസ്കരാചാര്യന്റെ ഏറ്റവും പ്രശസ്തമായ നിരീക്ഷണങ്ങൾ ലീലാവതിയിലാണ്‌.
ലീലാവതിയിൽ എട്ടുതരം ഗണിതക്രിയകളെ പരാമർശിക്കുന്നു.
പരികർമ്മാഷ്ടകം എന്നാണ്‌ ആ ഭാഗത്തിന്റെ പേര്‌.
അക്ബറുടെ ഭരണകാലത്ത്‌ ലീലാവതി പേർഷ്യൻ ഭാഷയിലേക്ക് ‌ വിവർത്തനം ചെയ്തിട്ടുണ്ട്‌.
ലീലാവതി എന്ന സുന്ദരിക്ക്‌ ഗണിതവിജ്ഞാനം പകർന്നു കൊടുക്കുന്നു എന്ന മട്ടിലാണ്‌ ലേഖനരീതി.
ലീലാവതിയുടെ അംഗലാവണ്യം പോലും ഗണിതരൂപത്തിൽ വർണ്ണിക്കാൻ ഭാസ്കരാചാര്യൻ ശ്രദ്ധിച്ചിരുന്നു.
ശാസ്ത്രമൂല്യങ്ങൾക്കു പുറമേ കലാമൂല്യവും തുളുമ്പുന്നവയാണ്‌ ലീലാവതിയിലെ ശ്ലോകങ്ങളോരോന്നും.
ഗഹനങ്ങളായ ശാസ്ത്രസത്യങ്ങളെ കാവ്യാത്മകമായി ചിത്രീകരിച്ച്‌ ലളിതമാക്കാനാണ്‌ ഭാസ്കരാചാര്യർ ശ്രമിച്ചത്‌.
ലീലാവതിയിലെ ശ്ലോകങ്ങളുടെ ശക്തി മനസ്സിലാക്കിയ പാശ്ചാത്യർ ഭാരതത്തിന്റെ യൂക്ലിഡ്‌ എന്ന് ഭാസ്കരാചാര്യനെ വിശേഷിപ്പിക്കുന്നുവെങ്കിലും, ഭാസ്കരാചാര്യന്റെ കലാബോധം യൂക്ലിഡിനില്ലെന്നാണ്‌ ഭാരതീയരുടെ വാദം .
ലീലാവതിയിലെ ആശയങ്ങളുടെ ഉദാഹരണം: ഒരു പൊയ്കയിൽ കുറെ അരയന്നങ്ങളുണ്ട്‌.
അവയുടെ വർഗ്ഗമൂലത്തിന്റെ പകുതിയുടെ ഏഴുമടങ്ങ്‌ തീരത്ത്‌ കുണുങ്ങി നടക്കുന്നു.
രണ്ട്‌ അരയന്നങ്ങൾ പ്രണയബദ്ധരായി സമീപത്തുണ്ട്‌, ആകെ എത്ര അരയന്നങ്ങളുണ്ട്‌?
ദ്വിമാന സമീകരണം നിർദ്ധാരണം ചെയ്യാനുള്ള പ്രശ്നമാണിത്‌.
മറ്റൊരു ഉദാഹരണം: പതിനാറുകാരിയായ യുവതിക്ക്‌ മുപ്പത്തിരണ്ടു നാണയം ലഭിക്കുമെങ്കിൽ ഇരുപതുകാരിക്ക്‌ എന്തു കിട്ടും?
വിപരീതാനുപാതം ആണിവിടെ പ്രതിപാദ്യം.
മഹാഭാസ്കരീയ
മഹാഭാസ്കരീയ എന്ന കൃതിയിൽ എട്ട് അധ്യായങ്ങളുണ്ട്.
ഗണിതസംബന്ധിയായ ജ്യോതിശാസ്ത്രപാഠങ്ങളാണ് ഇതിലുള്ളത്.
അധ്യായം 7 ൽ sin x ന്  നൽകിയിട്ടുള്ള അപ്രോക്സിമേഷൻ ഈ വിധമാണ്.
ഭാസ്കരാചാര്യന്റെ വ്യാഖ്യാതാക്കൾ
ഭാസ്കരവ്യാഖ്യാനങ്ങളിൽ നാരായണ പണ്ഡിതൻ ലീലാവതിയെ ഉപജീവിച്ച്‌ എഴുതിയ ഗണിതകൗമുദിയാണ് ‌ ഏറ്റവും പ്രധാനം.
കേരളീയരായ ഗോവിന്ദസ്വാമിയും , ശങ്കരനാരായണനും ഭാസ്കരഗ്രന്ഥങ്ങളുടെ പ്രധാന വ്യാഖ്യാതാക്കളാണ്‌.
ഇന്നും പ്രസക്തിനഷ്ടപ്പെടാത്ത ഗണിതഗ്രന്ഥങ്ങളായ അവയെ പുതുതായി പഠിക്കുന്നവർ ഏറെയുണ്ട്‌.
sin ⁡ x ≈ 16 x ( π − x ) 5 π 2 − 4 x ( π − x ) , ( 0 ≤ x ≤ π 2 ) {\displaystyle \sin x\approx {\frac {16x(\pi -x)}{5\pi ^{2}-4x(\pi -x)}},\qquad (0\leq x\leq {\frac {\pi }{2}})} സംഭാവനകൾ അനന്തത
ഏതൊരു സംഖ്യയേയും പൂജ്യം കൊണ്ടു ഹരിച്ചാൽ ഫലം അനന്തതയാണെന്നും.
അനന്തസംഖ്യയെ ഏതു തരത്തിൽ ഗണിച്ചാലും ഫലം അനന്തത തന്നെയായിരിക്കും എന്നും ഭാസ്കരൻ പഠിപ്പിച്ചു .
ഭാസ്ക്കരമേനോൻ
മലയാളത്തിലിറങ്ങിയ ആദ്യത്തെ അപസർപ്പകനോവലാണ് രാമവർമ്മ അപ്പൻ തമ്പുരാൻ രചിച്ച ഭാസ്ക്കരമേനോൻ .
1905-ലാണ് ഇത് പുറത്തിറങ്ങിയത്.
ഒരു നായർ തറവാട്ടിലെ കാരണവരുടെ കൊലപാതകത്തിന്റെ അന്വേഷണമാണ് ഇതിലെ കഥ.
നോവലിന്റെ ശീർഷകകഥാപാത്രമായ ഭാസ്ക്കരമേനോൻ, ബുദ്ധിപരവും ശാസ്ത്രീയവുമായ രീതികളിലൂടെ, ഈ കൊലപാതകം അന്വേഷിക്കുന്ന പോലീസ് ഉദ്യോഗസ്ഥനാണ്.
അനുമാനങ്ങളിലെത്താൻ ഭാസ്ക്കരമേനോൻ സ്വീകരിക്കുന്ന രീതികൾ, ഷെർലക് ഹോംസ് ശൈലിയോട് സാദൃശ്യമുള്ളതാണ്.
ഭാഷാസംക്രമവാദം
മലയാളഭാഷയുടെ പരിണാമത്തെ സംബന്ധിച്ച് സി.എൽ. ആന്റണി രൂപവത്കരിച്ച സിദ്ധാന്തമാണ് ഭാഷാസംക്രമവാദം .
ചെന്തമിഴിലേക്കും സംസ്കൃതത്തിലേക്കും കേരളത്തിലെ വ്യവഹാരഭാഷ കയറിപ്പറ്റി അവയുടെ ആധിപത്യം ശിഥിലമാക്കിയതിനു ശേഷം യഥാകാലം സ്വാതന്ത്രപ്രഖ്യാപനം ചെയ്യുകയായിരുന്നു മലയാളം എന്ന് സംക്രമവാദം പറയുന്നു .
മലയാളഭാഷയുടെ പ്രഭവത്തെക്കുറിച്ചോ ആദ്യകാലസ്വഭാവത്തെക്കുറിച്ചോ അദ്ദേഹം വിശദീകരിക്കുന്നില്ല.
ഗദ്യത്തിലുള്ള സാഹിത്യഭാഷയുടെ പരിണാമത്തിലാണ് സംക്രമവാദം ഊന്നുന്നത്.
സാഹിത്യഭാഷയിലും ശാസനഭാഷയിലും ചെന്തമിഴിന്റെയും സംസ്കൃതത്തിന്റെയും ആധിപത്യമുണ്ടായിരുന്നപ്പോഴും കേരളത്തിലെ വ്യവഹാരഭാഷ ഇവയിൽനിന്ന് ഭിന്നമായിരുന്നുവെവെന്നും ക്രി.
വ.10-ആം നൂറ്റാണ്ടിനുശേഷമാണ് ചെന്തമിഴിലേക്ക് കേരളത്തിലെ വ്യവഹാരഭാഷയ്ക്കു നുഴഞ്ഞുകയറാനും സ്വന്തമായ സാഹിത്യഭാഷ രൂപപ്പെടുത്താനും സാധിച്ചതെന്നും അദ്ദേഹം പറയുന്നു.
ഈ പരിണാമത്തെ മൂന്നു ഘട്ടങ്ങളായി തിരിക്കാം - പരതന്ത്രഘട്ടം, സംക്രമഘട്ടം, സ്വതന്ത്രഘട്ടം.
പാരതന്ത്രഘട്ടം
സംസ്കൃതത്തിലും തമിഴിലും കേരളീയർ കൃതികൾ രചിച്ചുകൊണ്ടിരുന്ന ക്രിസ്തുവർഷം9-ആം നൂറ്റാണ്ടുവരെയുള്ള കാലഘട്ടം.
അക്കാലത്ത് വ്യവഹാരഭാഷയിൽ വല്ലതും എഴുതപ്പെട്ടിട്ടുണ്ടെങ്കിൽത്തന്നെ നമുക്കത് കിട്ടിയിട്ടില്ല.
സംക്രമണഘട്ടം
ഒൻപതു മുതൽ പതിനേഴുവരെ നൂറ്റാണ്ടുകളാണ് ഭാഷയുടെ സംക്രമണകാലം.
10-ആം നൂറ്റാണ്ടുമുതൽ പതിമൂന്നാം നൂറ്റാണ്ടിന്റെ അന്ത്യംവരെ രാഷ്ട്രീയരംഗത്തുണ്ടായ സംഘട്ടനങ്ങൾ കേരളത്തിലെ ആര്യ-അനാര്യവിഭാഗങ്ങളെ വിദേശാ‍ക്രമണത്തിനെതിരെ പോരാടാൻ ഒന്നിച്ചുനിൽക്കാൻ പ്രേരിപ്പിച്ചു.
ഒറ്റതിരിഞ്ഞുനിന്ന ആര്യഭാഷയും ചെന്തമിഴും വ്യവഹാരഭാഷയോടിണങ്ങി.
രാഷ്ട്രീയാവശ്യവും ജനകീയപ്രബുദ്ധതയും മിശ്രഭാഷാസാഹിത്യരൂപങ്ങളുടെ തുടക്കത്തിനു കാരണമായി.
സാർവത്രികമായ ഒരു വ്യവഹാരഭാഷയുടെ അഭാവം മൂലം ഭാഷാസംക്രമണത്തിന് ഐകരൂപ്യമുണ്ടായിരുന്നില്ല.
ഉത്തരദേശങ്ങളിൽ സംസ്കൃതത്തിനും ദക്ഷിണദേശങ്ങളിൽ സംസ്കൃതത്തിനുമായിരുന്നു പ്രാബല്യം.
രാജഭാഷയായ ചെന്തമിഴിലേക്ക് കേരളത്തിലെ വ്യവഹാരഭാഷയുടെ തള്ളിക്കയറ്റമാണ് 9 മുതൽ 13-ആം നൂറ്റാണ്ടുവരെയുള്ള ശാസനങ്ങളിൽ കാണുന്നത്.
ചെന്തമിഴിന്റെ അധഃപതനംമൂലമുള്ള വ്യാകരണപരമായ തികഞ്ഞ അരാജകത്വവും അവ്യവസ്ഥയും അക്കാലത്തെ കൃതിയായ ഭാഷാകൗടലീയത്തിൽ കാണാം.
ഇവ്വിധമുണ്ടായ സാഹിത്യഭാഷയിൽ (‘നീചരാജഭാഷ’ എന്ന് സി.എൽ. ആന്റണി ഈ ഭാഷയെ വിളിക്കുന്നു) വ്യവഹാരഭാഷയ്ക്ക് വീണ്ടും സംക്രമിക്കാൻ തരമില്ലാത്തവിധം സംസ്കൃതം കയറിപ്പറ്റുകയും കേരളബ്രാഹ്മണർ അതിനെ സംസ്കൃതീകരിക്കാൻ ശ്രമിക്കുകയും ചെയ്തു.
ആട്ടപ്രകാരാദികളും നമ്പ്യാന്തമിഴും ബ്രഹ്മാണ്ഡപുരാണം , അംബരീഷോപാഖ്യാനം , ദേവീമാഹാത്മ്യം , നളോപാഖ്യാനം തുടങ്ങിയ ഗ്രന്ഥങ്ങളും ഈ ഘട്ടത്തിലെ സൃഷ്ടികളാണ്.
സംസ്കൃതസമ്മർദ്ദത്തെ ദൂരീകരിക്കാൻ വ്യവഹാരഭാഷയുടെ ശീതസമരം തുടരുകയും മണിപ്രവാളപ്രസ്ഥാനത്തിന്റെ അധഃപതനംവരെ അത് മുന്നേറി, സ്വതന്ത്രമലയാളസാഹിത്യഭാഷ ഗദ്യരൂപത്തിൽ പ്രചാരംനേടുകയും ചെയ്തു എന്നാണ് ആന്റണിയുടെ ആശയം.
സ്വതന്ത്രഘട്ടം
17-ആം നൂറ്റാണ്ടോടെയാണ് സംസ്കൃതപ്രാബല്യവും തമിഴിന്റെ ശക്തിയും നഷ്ടപ്പെട്ട് മലയാളഭാഷ സ്വതന്ത്രപദവിയിലെത്തുന്നതും സ്വതന്ത്രസാഹിത്യഭാഷയിൽ കൃതികൾ രചിക്കപ്പെടുന്നതും.
ഇതിൽ മിഷണറിമാരുടെ സംഭാവനയെ അദ്ദേഹം പുരസ്കരിക്കുന്നു.
മിഷണറിമാരുടെ പ്രവർത്തനം വ്യവഹാരഭാഷയെ സാഹിത്യയോഗ്യമാക്കാ‍ൻ ഉതകിയില്ലെങ്കിലും അതിനെ ലിഖിതരൂപത്തിലേക്കുയർത്തിവിടാൻ സഹായിച്ചിട്ടുണ്ടെന്നും 20 -ആ‍ാം നൂറ്റാണ്ടിലെ പത്രപ്രവർത്തനവും ഗദ്യസാഹിത്യത്തിന്റെ വികാസവും ഗദ്യഭാഷയുടെ വികാസത്തെ വളരെയേറെ പുരോഗമിപ്പിച്ചിട്ടുണ്ടെന്നും അദ്ദേഹം പറയുന്നു.
അവലംബം ↑ പ്രൊഫ. സി.എൽ. ആന്റണി, 'ഭാഷാഗദ്യം', സാഹിത്യചരിത്രം പ്രസ്ഥാനങ്ങളിലൂടെ, സാഹിത്യപ്രവർത്തകസഹകരണസംഘം, 1958:2008, പുറം 602-663
ഭാസുരാംഗി ബാലേ
സ്വാതിതിരുനാൾ രചിച്ച് മിശ്രചാപ്പിൽ സാവേരി രാഗത്തിൽ ചിട്ടപ്പെടുത്തിയ ഒരു പദമാണു് ഭാസുരാംഗി ബാലേ.
കാമാതുരനായ കാമുകന്റെ ചിത്തവൃത്തികൾ വിവരിക്കുന്ന രീതിയിലാണു ഘടന.
അവലംബം ↑ http://malayalasangeetham.info/as.php?1989439 ↑ http://www.swathithirunal.in/htmlfile/26.htm
ഭാസ്കരാചാര്യരുടെ ചക്രം ഇംഗ്ലീഷ് വിലാസം https://ml.wikipedia.org/wiki/Bh%C4%81skara%27s_wheel
1150-ൽ ഭാരതീയ ഗണിതശാസ്ത്രജ്ഞനായ ഭാസ്കരാചാര്യൻ കണ്ടുപിടിച്ച ഒരു യന്ത്രമാണ് ഭാസ്കരാചാര്യരുടെ ചക്രം .
ഇത് പുറത്തുനിന്നും ഊർജ്ജം ആവശ്യമില്ലാതെ സ്വയമായി പ്രവർത്തനം തുടരാനാകുന്ന തരം ( Perpetual motion ) യന്ത്രമാണ്.
ഈ ചക്രത്തിൽ ചരിഞ്ഞതോ വർത്തുളമോ ആയ ആരക്കാലുകളിൽ രസം നിറച്ചിരിക്കുന്നു.
ചക്രത്തിന്റെ ആദ്യ കറക്കങ്ങളിൽ ഈ രസത്തിന്റെ ഭാരം ആരക്കാലിന്റെ വിവിധ വശങ്ങളിൽ ചെലുത്തുന്ന അസന്തുലിത ബലത്തിന്റെ ഫലമായി ചക്രം വളരെ നേരം നിർത്താതെ കറങ്ങാൻ ഇടവരുത്തുന്നു.
അവലംബം പുറം കണ്ണികൾ Shifting-Mass Overbalanced Wheel Archived 2012-04-24 at the Wayback Machine .
ഭാസ്ക്കരൻ അന്നൂർ
ഒരു കുറത്തിയാട്ടം കലാകാരനാണ് ' ഭാസ്ക്കരൻ അന്നൂർ' .
കണ്ണൂർ ജില്ലയിലെ അന്നൂർ സ്വദേശി.
1980 മുതൽ അന്നൂർ സപ്തസ്വര തിയേറ്റേർസിലെ കലാകാരൻ.
നാല് പതിറ്റാണ്ടോളമായി കുറവൻവേഷത്തിൽ രംഗപ്രവേശം ചെയ്യുന്നതിനാൽ, കുറവൻ ഭാസ്കരൻ എന്ന അപരനാമത്തിൽ അറിയപ്പെടുന്നു.
2013 ൽ ഫോക്‌ലോർ അക്കാദമി അവാർഡ് നൽകി ആദരിച്ചിട്ടുണ്ട്.
Kurathiyattam - A folklore of Kerala- കുറവൻ വേഷത്തിൽ ഭാസ്ക്കരൻ അന്നൂർ പുറംകണ്ണികൾ ചിത്രശാല Bhaskaran Annur- a folklore artist from kerala Bhaskaran Annur aslo known as "Kuravan Bhaskaran" on the stage ↑ http://www.malayalamdailynews.com/?p=56237%5Bപ്രവർത്തിക്കാത്ത+കണ്ണി%5D
ഭാഷാസംക്രമണ വാദം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഭാഷാ പഠനങ്ങൾ എന്ന വ്യാകരണ കൃതിയിൽ സി എൽ ആന്റണി കേരള ഭാഷയുടെ ഉത്ഭവത്തെ ക്കുറിച്ച് രേഖപ്പെടുത്തിയിരിക്കുന്നു.
മൂലദ്രാവിഡ ഭാഷയിൽ നിന്നും തെലുങ്ക് കന്നഡ എന്നിവ വേർപെട്ട ശേഷം തമിഴ് മലയാളങ്ങൾക്ക് ഒരു പൂർവ്വ ഘട്ടം ഉണ്ടായിരുന്നു.
ഇതിനെ പഴന്തമിഴ് എന്നാണ് അദ്ദേഹം വിളിച്ചത്.
ഈ പഴത്തമിഴിൽ നിന്നാണ് മലയാളവും തമിഴും ഉണ്ടായത്.
തമിഴിൽ സാഹിത്യം ഉടലെടുക്കുന്നതിന് മുൻപുള്ള ഘട്ടമാണിത്.
മൂന്നാം നൂറ്റാണ്ടോടെ തമിഴിൽ സാഹിത്യം ഉണ്ടായി.
ക്രിസ്തു വർഷര്ഭത്തോടെ മലനട്ടുതമിഴ് വേറെ ഭാഷയായിട്ട് രൂപപ്പെട്ടുവെന്നും അത്‌ മലയാളമായി മാറ്റിയെന്നുമാണ് സി എൽ ആന്റണിയുടെ വാദം.
സംഭാഷ തലത്തിൽ പഴന്തമിഴിൽ നിന്നും വേർപെട്ട് എങ്കിലും സാഹിത്യ ഭാഷ ചെന്തമിഴ് തന്നെ ആയിരുന്നിരിക്കാം എന്ന് അദ്ദേഹം അനുമാനിക്കുന്നു.
കൊള്ളവർഷാരംത്തോടെ ചെന്തമിഴ്ലേക്ക് വ്യവഹാര ഭാഷ സംക്രമിച്ചെന്നും അദ്ദേഹം പറയുന്നു.
പിന്നീട് സംസ്‌കൃത ത്തിന്റെ അക്രമണത്തിന് വിധേയമായ ഭാഷ അതിനെയും തോൽപ്പിച്ചുകൊണ്ട് സ്വാതന്ത്രമാവുകയായിരുന്നു എന്നാണ് സി എൽ ആന്റണി പറയുന്നത്.
AD 9ആം നൂറ്റാണ്ട് വരെയുള്ള ഘട്ടത്തെ പരതന്ത്ര ഘട്ടമെന്നും.
ഒൻപത് മുതൽ പതിനേഴു വരെ സംക്രമണ ഘട്ടമെന്നും 17 ന് ശേഷം സ്വതന്ത്ര ഘട്ടമെന്നും ഇദ്ദേഹം തിരിക്കുന്നു.
ഭാഷാസൂത്രണം പൊരുളും വഴികളും
സി.എം മുരളീധരൻ എഴുതിയ പുസ്തകമാണ് ഭാഷാസൂത്രണം : പൊരുളും വഴികളും .
ഈ കൃതിക്ക് 2022ലെ കേരള സാഹിത്യ അക്കാദമി പുരസ്കാരം ലഭിച്ചു.
വൈജ്ഞാനികസാഹിത്യം എന്ന മേഖലയിലാണ് പുരസ്കാരം.
കേരള ശാസ്ത്രസാഹിത്യ പരിഷത്താണ് പുസ്തകം പ്രസിദ്ധീകരിച്ചത്.
ലോകത്തിന്റെ വിവിധ ഭാഗങ്ങളിലും ഇന്ത്യയിലും നടന്ന ഭാഷാസൂത്രണ ശ്രമങ്ങളെ പശ്ചാത്തലമാക്കി ഭാഷാസൂത്രണം എന്ന പഠന മേഖലയെ പരിചയപ്പെടുത്തുന്നതാണ് ഈ പുസ്തകം.
ആഗോളവത്കരണം എന്ന രാഷ്ട്രീയപദ്ധതി മുന്നേറുമ്പോൾ ഭാഷകളുടെ രംഗം എന്തെല്ലാം മാറ്റങ്ങൾക്ക് വിധേയമാകുന്നു, കോളനിയാനന്തര ദേശരാഷ്ട്രങ്ങളിലെ രാഷ്ട്രഭാഷാസങ്കല്പത്തെ അതെങ്ങനെ ബാധിക്കുന്നു, ആഗോള ഭാഷകളുടെ ജൈത്രയാത്ര ദേശ്യഭാഷകളെയും പ്രാദേശിക ഭാഷകളെയും എപ്രകാരമാണ് ബാധിക്കുന്നത്, പുതിയ ലേക സാഹചര്യത്തിൽ നമ്മുടെ മാതൃഭാഷയായ മലയാളത്തിന്റെ ഭാവി എന്തായിരിക്കും തുടങ്ങിയ വിഷയങ്ങൾ പുസ്തകം പരിശോധിക്കുന്നു.
പുരസ്കാരങ്ങൾ 2022ലെ വൈജ്ഞാനികസാഹിത്യത്തിനുള്ള  കേരള സാഹിത്യ അക്കാദമി പുരസ്കാരം വി ടി സ്മാരക ട്രസ്റ്റ് പുരസ്കാരം (2021-22) വാളക്കട ബാലകൃഷ്ണൻ സ്മാരക വൈജ്ഞാനിക പുരസ്കാരം (2022) ഡോ. ജി ശ്രീജിത്ത് സ്മാരക വൈജ്ഞാനികമലയാള പുരസ്കാരം (2022) അവലംബം
ഭാസി പാങ്ങിൽ
കേരളത്തിലെ ഒരു പത്രപ്രവർത്തകനും ബാലസാഹിത്യകാരനും ചലച്ചിത്രകാരനുമാണ് ഭാസി പാങ്ങിൽ .
ദേശീയ ഔഷധസസ്യ ബോർഡിൻറെ പദ്ധതിയുടെ ഭാഗമായുള്ള കേരള സംസ്ഥാന ഔഷധസസ്യ ബോർഡിൻറെ ഔഷധകേരളം മാദ്ധ്യമ പുരസ്കാരവും കോവിഡുമായി ബന്ധപ്പെട്ട  ആരോഗ്യ പ്രശ്നങ്ങളിൽ ആയുർവേദത്തിൻറെ സമർത്ഥമായ ഇടപെടലുകളെ പറ്റിയും ആയുർവേദ സ്പെഷ്യാലിറ്റികളുടെ പ്രാധാന്യത്തെ പറ്റിയും കേരളകൗമുദി ദിനപ്പത്രത്തിലൂടെ പ്രസിദ്ധീകരിച്ച ഭാസി പാങ്ങിലിൻറെ ശ്രദ്ധേയമായ റിപ്പോർട്ടുകളെ തുടർന്ന്, 2021ലെ ആയുർവേദ മെഡിക്കൽ അസോസിയേഷൻ ഒഫ് ഇന്ത്യയുടെ മാദ്ധ്യമ പുരസ്കാരവും ലഭിച്ചിട്ടുണ്ട് .
ഭാസിയുടെ ഈ റിപ്പോർട്ടുകൾ, സംസ്ഥാനത്തെ കോവിഡ് ചികിത്സക്കുള്ള അനുമതി ആയുർവേദത്തിനുംകൂടി ലഭിക്കുന്നതിന് കാരണമായി .
അതിനെതുടർന്ന്, 2021ലെ മികച്ച പത്രപ്രവർത്തകനുള്ള പ്ലാറ്റൂൺ പുരസ്കാരത്തിനും അദ്ദേഹം അർഹനായി .
1983 ഫെബ്രുവരി 22ന്, മലയാളത്തിലെ പ്രമുഖ നോവലിസ്റ്റും സാംസ്കാരിക പ്രവർത്തകനുമായ പാങ്ങിൽ ഭാസ്കരൻറെയും ലീലയുടെയും മകനായി തൃശ്ശൂർ ജില്ലയിലെ കേച്ചേരിക്കടുത്ത് ഇയ്യാലിൽ ജനിച്ച ഭാസി, ശ്രീ കേരളവർമ്മ കോളേജിൽ നിന്നും ബോട്ടണിയിൽ ബിരുദം നേടി.
തുടർന്ന്, കാക്കനാട് പ്രസ് അക്കാദമിയിൽനിന്ന് പബ്ലിക് റിലേഷൻ ആൻഡ് അഡ്വർടൈസിങ്ങിൽ പോസ്റ്റ് ഗ്രാഡ്വേറ്റ് ഡിപ്ലോമയും ലഭിച്ചു.
നിലവിൽ, മഴുവഞ്ചേരിയിൽ 'ഭാസിത'ത്തിൽ താമസിക്കുന്ന ഇദ്ദേഹം കേരളകൗമുദി ദിനപ്പത്രത്തിൻറെ തൃശ്ശൂർ ബ്യൂറോ ചീഫാണ് .
ഭാര്യ: ഡോ. അമൃത.
മക്കൾ: ആര്യവർദ്ധൻ, ആര്യശ്രീധി .
കൃതികൾ 'ലാലൂരിന് പറയാനുള്ളത്' പുസ്തകത്തിന്റെ പുറംചട്ട കേരള സംഗീത നാടക അക്കാദമി സെക്രട്ടറി ഡോ. പി.വി. കൃഷ്ണൻ നായർ, കേരള സാഹിത്യ അക്കാദമി സെക്രട്ടറി ആർ. ഗോപാലകൃഷ്ണന് 'ലാലൂരിന് പറയാനുള്ളത്' പുസ്തകത്തിന്റെ കോപ്പി നൽകി പ്രകാശനം ചെയ്യുന്നു ഉയരങ്ങളിലേക്കുള്ള നടപ്പാത -2008(നോവൽ-ബാലസാഹിത്യം) ലാലൂരിന് പറയാനുള്ളത് -2013( ലാലൂരിന് പറയാനുള്ളത് ഡോക്യുമെൻററിയുടെ തിരക്കഥ) ചലച്ചിത്രമേഖലയിൽ
2012ൽ, ലാലൂരിന് പറയാനുള്ളത് എന്ന പരിസ്ഥിതി സംബന്ധമായ ഡോക്യുമെൻററിക്കും കേരളത്തിലെ ആദ്യത്തെ കമ്മ്യൂണൽ സ്കൂളായ നമ്പൂതിരി വിദ്യാലയത്തിൻറെ ചരിത്രം പറയുന്ന ജ്ഞാനസാരഥി എന്ന ഡോക്യുമെൻററിക്കും തിരക്കഥ രചിച്ചിട്ടുണ്ട്.
ജലച്ചായം എന്ന സിനിമയുടെ ചീഫ് അസോസിയേറ്റ് ഡയറക്റ്ററായും പ്രവർത്തിച്ചിട്ടുണ്ട് .
പുരസ്കാരങ്ങൾ കൊച്ചനിയൻ സ്മാരക അവാർഡ് അയനം കഥാപുരസ്കാരം മലയാളിമുദ്ര പുരസ്കാരം -2019 (മലയാളി സാംസ്കാരികം ചാരിറ്റബിൾ ട്രസ്റ്റ്) ആയുർവേദ മെഡിക്കൽ അസോസിയേഷൻ ഒഫ് ഇന്ത്യയുടെ മാദ്ധ്യമ പുരസ്കാരം പ്ലാറ്റൂൺ പുരസ്കാരം വാർത്താ രംഗത്ത്, പൊതുജനാരോഗ്യമടക്കമുള്ള വിഷയങ്ങളിൽ സമഗ്ര സംഭാവനകൾ നൽകുന്ന പത്രപ്രവർത്തകർക്ക് ദയ ജനറൽ ഹോസ്പിറ്റൽ ആൻഡ് സ്പെഷ്യാലിറ്റി സർജിക്കൽ സെൻറർ നല്കിവരുന്ന മീഡിയ ഫെല്ലോഷിപ്പ് 2021ൽ ലഭിച്ചു.
ഒന്നേകാൽ ലക്ഷം രൂപയാണ് ഫെല്ലോഷിപ്പ് തുക .
അവലംബം പുറത്തേക്കുള്ള കണ്ണികൾ ഭാസി പാങ്ങിൽ ഇന്റർനെറ്റ് മൂവി ഡാറ്റാബേസിൽ ഭാസി പാങ്ങിൽ കവിത-ക്ലിപ്തം ഭാസി പാങ്ങിൽ കഥ-അമ്മത്തണൽ
ബലേഹർ കാലൻ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ബലേഹർ കാലൻ .
കപൂർത്തല ജില്ല ആസ്ഥാനത്തുനിന്നും 8 കിലോമീറ്റർ അകലെയാണ് ബലേഹർ കാലൻ സ്ഥിതിചെയ്യുന്നത്.
ബലേഹർ കാലൻ വില്ലേജിന്റെ പരമാധികാരി ജനങ്ങൾ തെരഞ്ഞെടുക്കുന്ന പ്രതിനിധിയായ സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ബലേഹർ കാലൻ ൽ 129 വീടുകൾ ഉണ്ട്.
ഇതിൽ 346 പുരുഷന്മാരും 301 സ്ത്രീകളും ഉൾപ്പെടുന്നു.
ബലേഹർ കാലൻ ലെ സാക്ഷരതാ നിരക്ക് 77.13 ശതമാനമാണ്.
ബലേഹർ കാലൻ ലെ 6 വയസ്സിനു താഴെയുള്ള കുട്ടികളുടെ എണ്ണം 58 ആണ്.
ഇത് ബലേഹർ കാലൻ ലെ ആകെ ജനസംഖ്യയുടെ 8.96 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 178 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 167 പുരുഷന്മാരും 11 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 99.44 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 49.44 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 129 - - ജനസംഖ്യ 647 346 301 കുട്ടികൾ (0-6) 58 34 24 പട്ടികജാതി 209 115 94 പട്ടിക വർഗ്ഗം 0 0 0 സാക്ഷരത 84.72 % 87.82 % 81.23 % ആകെ ജോലിക്കാർ 178 167 11 ജീവിതവരുമാനമുള്ള ജോലിക്കാർ 177 0 0 താത്കാലിക തൊഴിലെടുക്കുന്നവർ 1 1 0 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ [ http://www.censusindia.gov.in/2011census/Listofvillagesandtowns.aspx കപൂർത്തല ജില്ലയിലെ
വില്ലേജുകൾ] അവലംബങ്ങൾ
ബല്ലാത്ത പഹയൻ ഇംഗ്ലീഷ് വിലാസം https://ml.wikipedia.org/wiki/Ballatha_pahayan
ശ്രീ മൂവീസിന്റെ ബാനറിൽ ടി.എസ്. മുത്തയ്യ സംവിധാനം ചെയ്തവതരിപ്പിച്ച മലയാളചലച്ചിത്രമാണ് ബല്ലാത്ത പഹയൻ .
സുപ്രിയ റിലീസിനു വിതരണാവകാശം ഉണ്ടായിരുന്ന ഈ ചിത്രം 1969 ഫെബ്രുവരി 27-ന് കേരളത്തിൽ പ്രദർശനം ആരംഭിച്ചു.
സമ്പന്നനായ ഒരു ഹാജിയാർ മരിച്ചപ്പോൾ അദ്ദേഹത്തിന്റെ ഭാര്യ മൈമൂണിനെ സ്വന്തമാക്കാൻ ആവീട്ടിലെ കാളകെട്ടുകാരനായ കാളഅലിയാർ ശ്രമിക്കുന്നു.
സംഗതി നടക്കാത്തതിൽ നിരാശനായി ഒരു സുറുമവില്പനക്കാരനായി അലിയാർ നാടുവിടുന്നു.
ഇതാണ് കഥാചുരുക്കം.
അഭിനേതാക്കൾ പ്രേം നസീർ ജയഭാരതി കെ.പി. ഉമ്മർ തിക്കുറിശ്ശി സുകുമാരൻ നായർ എസ്.പി. പിള്ള ശങ്കരാടി മീന ബഹദൂർ മണവാളൻ ജോസഫ് മാസ്റ്റർ ശ്രീധർ ബേബി ഇന്ദിര.
പിന്നണിഗായകർ കെ.ജെ. യേശുദാസ് എൽ.ആർ. ഈശ്വരി പി. ലീല പി. സുശീല എസ്. ജാനകി എ.എം. രാജ സി.ഒ. ആന്റോ മലിനി സീറോ ബാബു.
അണിയറപ്രവർത്തകർ നിർമ്മാണം, സംവിധാനം - ടി എസ് മുത്തയ്യ സംഗീതം - ജോബ് ഗാനരചന - ശ്രീകുമാരൻ തമ്പി ബാനർ - ശ്രീമൂവീസ് വിതരണം - സുപ്രിയ കഥ - എം എം ഇബ്രാഹിം കുട്ടി തിരക്കഥ, സംഭാഷണം - എസ് എൽ പുരം സദാനന്ദൻ ചിത്രസംയോജനം - ഇ ഉമാനാഥ് കലാസംവിധനം - ആർ ബി എസ് മണി ഛയാഗ്രഹണം - ഇ എൻ ബാലകൃഷ്ണൻ.
ഗാനങ്ങൾ സംഗീതം - ജോബ് ഗനരചന - ശ്രീകുമാരൻ തമ്പി ക്ര.
ഗനം ആലാപനം 1 മനസ്സിന്റെ കിത്താബിലെ കെ ജെ യേശുദാസ്, എസ് ജാനകി 2 അല തല്ലും കാറ്റിന്റെ എസ് ജാനകി 3 ഭൂമിയിൽ തന്നെ സ്വർഗ്ഗം എൽ ആർ ഈശ്വരി 4 സ്നേഹത്തിൽ വിടരുന്ന എ എം രാജ, പി സുശീല 5 സ്വർഗ്ഗപ്പുതുമാരൻ പി ലീല, എൽ ആർ ഈശ്വരി, കോറസ് 6 അലിയാരു കാക്കാ സീറോ ബാബു, മാലിനി 7 കടലലറുന്നു കെ ജെ യേശുദാസ് 8 വേഷത്തിനു റേഷനായി സി ഒ ആന്റോ 9 തേർട്ടി ഡെയിസ് ഇൻ സെപ്റ്റംബർ പി ലീല, മാലിനി, കോറസ് അവലംബം പുറത്തേക്കുള്ള കണ്ണികൾ മലയാളചലച്ചിത്രം ഡേറ്റാബേസിൽ നിന്ന് ബല്ലാത്ത പഹയൻ യുട്യൂബിൽ നിന്ന് ബല്ലത്ത പഹയൻ
ബല്ലാലേശ്വർ പാലി ക്ഷേത്രകവാടത്തിൽ ചിമാജി അപ്പ സ്ഥാപിച്ച പോർച്ചുഗീസ് പള്ളിമണി
മഹാരാഷ്ട്രയിലെ അഷ്ടവിനായക് എന്നറിയപ്പെടുന്ന എട്ട് ഗണപതിക്ഷേത്രങ്ങളിൽ ഒന്നാണ് ബല്ലാലേശ്വർ പാലി .
ഈ ഗണപതി ക്ഷേത്രങ്ങളിൽ ഒരു ഭക്തന്റെ പേരിൽ അറിയപ്പെടുന്ന ഒരേയൊരു ക്ഷേത്രമാണ് ബല്ലാലേശ്വർ.
റായ്ഗഡ് ജില്ലയിൽ രോഹയിൽ നിന്ന് 28 കിലോമീറ്റർ അകലെയുള്ള പാലി ഗ്രാമത്തിലാണ് ഇത് സ്ഥിതി ചെയ്യുന്നത്.
സാരസ്ഗഡ് കോട്ടയ്ക്കും അംബാ നദിക്കും ഇടയിലാണ് ഇതിന്റെ സ്ഥാനം.
മൂർത്തി
വിനായകമൂർത്തി ഒരു കൽ സിംഹാസനത്തിൽ ഇരിക്കുന്ന രീതിയിലാണ് ഈ ക്ഷേത്രത്തിലെ പ്രതിഷ്ഠ.
തുമ്പിക്കൈ ഇടത്തോട്ട് തിരിഞ്ഞാണുള്ളത്.
പശ്ചാത്തലത്തിൽ വെള്ളിയിൽ തീർത്ത ഋദ്ധിയും സിദ്ധിയും ചാമരങ്ങൾ വീശി നിലകൊള്ളുന്നു.
ഗണപതി വിഗ്രഹത്തിന്റെ കണ്ണുകളിലും നാഭിയിലും വജ്രങ്ങളുണ്ട്.
പാലി ഗ്രാമത്തിൽ കല്ല്യാൺ എന്ന ധനികനായ ഒരു വ്യാപാരി തന്റെ ഭാര്യ ഇന്ദുമതിക്കൊപ്പം താമസിച്ചിരുന്നു.
അവരുടെ മകൻ ബല്ലാലും ഗ്രാമത്തിലെ മറ്റ് കുട്ടികളും മൂർത്തികൾക്ക് പകരം കല്ലുകൾ ഉപയോഗിച്ച് കളിയായി ദൈവപൂജ ചെയ്തിരുന്നു.
ഒരിക്കൽ, കുട്ടികൾ ഗ്രാമത്തിന്റെ പ്രാന്തപ്രദേശത്തേക്ക് പോകുമ്പോൾ വളരെ വലിയ ഒരു കല്ല് കണ്ടു.
ബല്ലാലിന്റെ നിർബന്ധത്തിനു വഴങ്ങി കുട്ടികൾ ആ വലിയ കല്ലിനെ ഗണപതിയായി ആരാധിച്ചു.
ബല്ലാലിന്റെ നേതൃത്വത്തിൽ കുട്ടികൾ വിശപ്പും ദാഹവും മറന്ന് പകലും രാത്രിയും ആരാധനയിൽ മുഴുകി.
അതേസമയം, ഗ്രാമത്തിലെ മാതാപിതാക്കൾ എല്ലാവരും തങ്ങളുടെ കുട്ടികൾ വീട്ടിലേക്ക് തിരിച്ചെത്താത്തതിനെ തുടർന്ന് കല്ല്യാണിന്റെ വീട്ടിലെത്തി അയാളുടെ മകൻ ബല്ലാലിനെ കുറിച്ച് പരാതിപ്പെട്ടു.
രോഷാകുലനായ കല്ല്യാൺ ഒരു വടി എടുത്ത് കുട്ടികളെ തേടി പോയി.
ഒടുവിൽ അയാൾ ഗണേശപുരാണം കേൾക്കുന്ന കുട്ടികളെ കണ്ടെത്തി.
കോപാകുലനായ കല്ല്യാൺ, കുട്ടികൾ നിർമ്മിച്ച ചെറിയ ക്ഷേത്രങ്ങൾ തകർത്തു.
ഇതുകണ്ട് മറ്റു കുട്ടികൾ ഭയന്ന് ബല്ലാലിനെ തനിച്ചാക്കി ഓടിപ്പോയി.
ഗണപതിയോടുള്ള ഭക്തിയിൽ പൂർണമായി മുങ്ങിപ്പോയ ബല്ലാലിനെ പിതാവ് പിടികൂടി അവന്റെ വസ്ത്രം ചോരയിൽ കുതിരുന്നതുവരെ അടിച്ചു.
കല്ല്യാൺ തന്റെ മകനെ മരത്തിൽ കെട്ടിയിട്ട് കുട്ടികൾ ശേഖരിച്ച പൂജാസാധനങ്ങളെല്ലാം ചവിട്ടിമെതിച്ചു.
കുട്ടികൾ ഗണപതിയായി കരുതിയിരുന്ന വലിയ കല്ല് ഉയർത്തി അയാൾ നിലത്തേക്ക് എറിഞ്ഞ് കഷ്ണങ്ങളാക്കി.
അതിനുശേഷം അയാൾ ബല്ലാലിനെ പരിഹസിച്ചു, "ഇനി ഏത് ദൈവമാണ് നിങ്ങളെ സംരക്ഷിക്കുന്നതെന്ന് ഞങ്ങൾ നോക്കാം!"
സ്വന്തം മകനെ മരത്തിൽ കെട്ടിയിട്ട് മരിക്കാൻ വിട്ട ശേഷം കല്ല്യാൺ തിരികെ തന്റെ വീട്ടിലെത്തി.
മരത്തിൽ ബന്ധിക്കപ്പെട്ട നിലയിലും  ഗണപതിയെ അപമാനിച്ചതിന് തന്റെ പിതാവിനെ ബല്ലാൽ ശപിച്ചു: "പാർവ്വതിയുടെ പുത്രനോടുള്ള അനാദരവിന്റെ പേരിൽ അയാൾ അന്ധനും ബധിരനും മൂകനും കൂനനും ആയിത്തീരട്ടെ!"
വേദനയും വിശപ്പും ദാഹവും മൂലം ക്ഷീണിതനായി ബോധംകെട്ടു വീഴുന്നതുവരെ ബല്ലാൽ ഗണേശനാമം ജപിച്ചുകൊണ്ടിരുന്നു.
ബോധം വന്നപ്പോൾ ബല്ലാൽ ഗണപതിയോട് തന്റെ സഹായത്തിന് വരാൻ അപേക്ഷിച്ചു.
കുട്ടിയുടെ ഭക്തിയിൽ മനമലിഞ്ഞ ഗണേശൻ ഒരു സന്ന്യാസിയുടെ രൂപത്തിൽ ബല്ലാലിന്റെ മുന്നിൽ പ്രത്യക്ഷപ്പെട്ട് അവനെ മരത്തിൽ നിന്ന് അഴിച്ചുമാറ്റി.
സന്ന്യാസിയെ കണ്ടപ്പോൾ അത് ഗണപതി ആണെന്ന് തിരിച്ചറിഞ്ഞ ബല്ലാലിന്റെ ദാഹവും വിശപ്പും മാറി.
അവന്റെ മുറിവുകൾ ഭേദമായി, അവൻ പൂർണ്ണമായും ഉന്മേഷം പ്രാപിച്ചു.
അവൻ സന്ന്യാസിയുടെ മുന്നിൽ സാഷ്ടാംഗം പ്രണമിച്ചു.
ബല്ലാലിന്റെ ഭക്തിക്ക് പ്രതിഫലമായി അവൻ ആവശ്യപ്പെടുന്നതെന്തും നൽകി അനുഗ്രഹിക്കുമെന്ന് ഗണപതി ബല്ലാലിനോട് പറഞ്ഞു.
"ഞാൻ അങ്ങയുടെ അചഞ്ചലനായ ഭക്തനായിരിക്കട്ടെ. അങ്ങ് എപ്പോഴും ഈ സ്ഥലത്ത് താമസിച്ച് അങ്ങയെ ശരണം പ്രാപിക്കുന്ന ജനങ്ങളുടെ ദുരിതങ്ങൾ അകറ്റേണമേ" എന്ന് ബല്ലാൾ അപേക്ഷിച്ചു.
ഗണപതി പറഞ്ഞു, "ഞാൻ എന്നെങ്കിലും ഇവിടെ നിൽക്കും, ബല്ലാലിന്റെ ഈശ്വരൻ (ബല്ലാലേശ്വർ) ആയി ആരാധിക്കപ്പെടുന്ന ഞാൻ നിന്റെ പേര് എന്റെ പേരിനൊപ്പം സ്വീകരിക്കും."
ഗണപതി ബല്ലാലിനെ ആലിംഗനം ചെയ്‌ത് അടുത്തുള്ള കല്ലിൽ മറഞ്ഞു.
പൊട്ടിയ കല്ലിന്റെ വിള്ളലുകൾ അപ്രത്യക്ഷമാവുകയും വീണ്ടും പൂർണ്ണമാവുകയും ചെയ്തു.
ആ ശിലാപ്രതിമയെ ബല്ലാലേശ്വർ എന്നാണ് വിളിക്കുന്നത്.
കല്ല്യാൺ നിലത്തിട്ട ശിലാവിഗ്രഹം ധുന്ദി വിനായക് എന്നും അറിയപ്പെടുന്നു.
ഇതൊരു സ്വയംഭൂ മൂർത്തിയാണ്, ബല്ലാലേശ്വറിനെ ആരാധിക്കുന്നതിന് മുമ്പ് ഭക്തർ ധുന്ദി വിനായകനെ ആരാധിക്കുന്നു.
ഛത്രപതി ശിവജിയുടെ കാലത്തെ നിർമ്മാണപ്രവർത്തനങ്ങളിൽ പ്രധാന പങ്കുവഹിച്ചവരിൽ ഒരാളായിരുന്ന മോറേശ്വർ വിഠൽ സിന്ദ്കർ 1640-ൽ ഈ ക്ഷേത്രം പണികഴിപ്പിച്ചു.
ഒരു ഗണപതി ഭക്തനും ആയിരുന്ന അദ്ദേഹം ഈ ക്ഷേത്രത്തിന്റെ വികസനത്തിന് വലിയ സംഭാവന നൽകിയിരുന്നു.
തടിയിൽ നിർമ്മിച്ചിരുന്ന യഥാർത്ഥ ക്ഷേത്രം ഒരു പുതിയ ശിലാക്ഷേത്രത്തിന് വഴിയൊരുക്കുന്നതിനായി 1760-ൽ  ശ്രീ ഫഡ്‌നിസ് രൂപകൽപ്പന ചെയ്ത് നവീകരിച്ചു.
ശ്രീ എന്ന അക്ഷരത്തിന്റെ ആകൃതിയിൽ നിർമ്മിച്ച ഇത് നിർമ്മാണ സമയത്ത് സിമന്റിൽ കറുത്തീയം കലർത്തി നിർമ്മിച്ചതാണ്.
കിഴക്കോട്ട് ദർശനമുള്ള ക്ഷേത്രം, സൂര്യൻ ഉദിക്കുമ്പോൾ, പൂജാവേളയിൽ സൂര്യരശ്മികൾ മൂർത്തിയിൽ നേരിട്ട് പതിക്കുന്ന തരത്തിൽ നിർമ്മിക്കപ്പെട്ടു.
വസായിലും ശാസ്‌തിയിലും നടന്ന പോരാട്ടങ്ങളിൽ പോർച്ചുഗീസുകാരെ പരാജയപ്പെടുത്തിയ ശേഷം ചിമാജി അപ്പ കൊണ്ടുവന്ന് സ്ഥാപിച്ച ഒരു പോർച്ചുഗീസ് പള്ളിമണി ഈ ക്ഷേത്രത്തിൽ കാണാം.
എല്ലാ വർഷവും മാഘമാസത്തിലും ഭാദ്രപദമാസത്തിലുമായി രണ്ട് ഉത്സവങ്ങളാണ് പ്രധാനമായും ഈ ക്ഷേത്രത്തിൽ നടക്കാറുള്ളത്.
ഗണപതി തന്റെ വിശപ്പകറ്റുന്നത് ഈ രണ്ട് വേളകളിലാണെന്ന് ഭക്തജനങ്ങൾ വിശ്വസിക്കുന്നു.
ചിത്രശാല ക്ഷേത്രത്തിലേക്കുള്ള കവാടം ക്ഷേത്രത്തിലേക്കുള്ള നടപ്പാത ക്ഷേത്രത്തിന്റെ ഉൾവശം വിഗ്രഹദർശനത്തിനുള്ള കവാടം ക്ഷേത്രത്തിന്റെ പാർശ്വഭാഗം ക്ഷേത്രത്തിന്റെ പിൻഭാഗം ക്ഷേത്രത്തിന്റെ പിൻഭാഗത്തുള്ള ചെറിയ ആന പ്രതിമകൾ ആന പ്രതിമ തിരികല്ല് അവലംബം
ബല്ലിയ (ലോകസഭാ മണ്ഡലം) ഇംഗ്ലീഷ് വിലാസം https://ml.wikipedia.org/wiki/Ballia(Lok_Sabha_constituency)
ബല്ലിയ ലോകസഭാ മണ്ഡലം ( ഹിന്ദി : बलिया लोकसभा निर्वाचन क्षेत्र ) ഉത്തർപ്രദേശ് സംസ്ഥാനത്തെ 80 ലോക്സഭാ (പാർലമെന്ററി) നിയോജകമണ്ഡലങ്ങളിൽ ഒന്നാണ്.
രാഷ്ട്രീയ ചരിത്രത്തിനും ഇന്ത്യയിലെ ജെ പി അൻഡോളനിൽ ചന്ദ്ര ശേഖറിന്റെ പങ്കാളിത്തത്തിനും പേരുകേട്ട ഉത്തർപ്രദേശിലെ ഒരു സ്ഥലമാണിത്.
ബിജെപി യിലെ വീരേന്ദ്രസിങ് മാസ്റ്റ് ആണ് നിലവിലെ അംഗം നിയമസഭാമണ്ഡലങ്ങൾ
നിലവിൽ ബല്ലിയ ലോക്സഭാ മണ്ഡലത്തിൽ അഞ്ച് വിധാൻ സഭ (നിയമസഭ) വിഭാഗങ്ങളുണ്ട്.
ഇവ: എസ്‌ഐ നമ്പർ.
പേര് എം‌എൽ‌എ പാർട്ടി 1.
ഫെഫാന ഉപേന്ദ്ര തിവാരി ഭാരതീയ ജനതാ പാർട്ടി 2.
ബല്ലിയ നഗർ ആനന്ദ് സ്വരൂപ് ശുക്ല ഭാരതീയ ജനതാ പാർട്ടി 3.
ബെയ്‌രിയ സുരേന്ദ്ര നാഥ് സിംഗ് ഭാരതീയ ജനതാ പാർട്ടി 4.
സഹൂരാബാദ് ഓം പ്രകാശ് രാജ്ബാർ സുഹെൽദേവ് ഭാരതീയ സമാജ് പാർട്ടി 5.